CELEX: C2005/069/39
Language: sl
Date: 2005-03-19 00:00:00
Title: Zadeva T-483/04: Tožba Armour Pharmaceutical Company proti Uradu za usklajevanje na notranjem trgu (znamke in modeli), vložena dne 8. decembra 2005

19.3.2005   
            
            
               SL
            
            
               Uradni list Evropske unije
            
            
               C 69/21
            
         Tožba Armour Pharmaceutical Company proti Uradu za usklajevanje na notranjem trgu (znamke in modeli), vložena dne 8. decembra 2005
   (Zadeva T-483/04)
   (2005/C 69/39)
   Jezik postopka: francoščina
   Armour Pharmaceutical Company, s sedežem v Bridgewaterju (Združene države), ki ga zastopa Richard Gilbey, avocat, je dne 8. decembra 2005 na Sodišče prve stopnje Evropskih skupnosti vložil tožbo proti Uradu za usklajevanje na notranjem trgu.
   Teva Pharmaceutical Industries Limited je bila tudi stranka v postopku pred četrtim Odborom za pritožbe.
   Tožeča stranka Sodišču prve stopnje predlaga, naj:
   
               1.
            
            
               razveljavi odločbo četrtega odbora za pritožbe Urada za usklajevanje na notranjem trgu (znamke in modeli) z dne 7. septembra 2004 (zadeva R 295/2003-4), in potrdi odločbo Oddelka za pritožbe z dne 28. februarja 2003, ki je ugodil ugovoru v celoti;
            
         
               2.
            
            
               toženi stranki naloži plačilo stroškov.
            
         Tožbeni razlogi in bistvene navedbe
   
               Prijavitelj znamke Skupnosti:
            
            
               Teva Pharmaceutical Industries Limited
            
         
               Zadevna znamka Skupnosti:
            
            
               Besedna znamka „GALZIN“ za proizvode, uvrščene v razred 5 (farmacevtski izdelki za zdravljenje Wilsonove bolezni – št. prijave 1 606 102)
            
         
               Imetnik izpodbijane znamke ali znaka v postopku ugovora:
            
            
               Tožeča stranka
            
         
               Izpodbijana znamka ali znak:
            
            
               Besedna znamka „CALSYN“ za izdelke, uvrščene v razred 5 (farmacevtski in medicinski izdelki in še posebej preparati na osnovi kalcija – francoska znamka št. 1 226 303)
            
         
               Odločba Oddelka za ugovore:
            
            
               Ugoditev ugovoru
            
         
               Odločba Odbora za pritožbe:
            
            
               Razveljavitev odločbe Oddelka za pritožbe
            
         
               Tožbeni razlogi:
            
            
               Zmotna razlaga člena 43(2) Uredbe Sveta (ES) št. 40/94, ker celota zahtevanih proizvodov ni bila upoštevana in ker naj ne bi bilo globalne primerjave med dvema znamkama. Proizvodi, ki jih pokrivata obe znamki, naj bi bili podobni.